# בבית של פיסטוק

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בבית של פיסטוק
רגע ופיסטוק
ז'אנר |
אורך פרק |
יוצרים |
שחקנים | ספי ריבלין, ציפי מור
ארץ מקור | ישראל
רשת שידור | הטלוויזיה החינוכית
תקופת שידור מקורית | 1981 – 1983
מספר עונות |
מספר פרקים | 29

בבית של פיסטוק הייתה תוכנית טלוויזיה מקורית לילדים בת 29 פרקים שהופקה בטלוויזיה החינוכית בין השנים 1981 - 1983, שודרה בשידורים חוזרים לאורך כל שנות השמונים וזכתה לפופולריות רבה בקרב ילדי הארץ.

הסדרה הייתה סדרת-בת של התוכנית "רגע עם דודלי". את דמותו הפרועה של פיסטוק, שהחלה עוד ב"רגע עם דודלי", שיחק ספי ריבלין ואת רגע שיחקה ציפי מור. בנוסף להם שולבה בתוכנית בובת ינשוף שסיפרה אגדות וסיפורים בפינה "סיפורים פה", ובתוך הכובע שבפינת החדר גר פלטיאל ממגדיאל, השופע המצאות וסיפורים.

את שיר הפתיחה (לאה נאור / נורית הירש) ביצעה אילנית. הבית הראשון ממנו:

הבית של פיסטוק הוא בית מוזר
עולים קצת למעלה , עוברים את ההר
מעבר לשביל על יד הענן
יש בית מוזר ומצחיק וקטן

איזה בית יש לפיסטוק
טיק טוק טיק טוק טיק טוק טיק טוק

## [עריכה] פרקי הסידרה

1. אצל פיסטוק - רגע מתפעל מהבית של פיסטוק כשהוא רואה אותו לראשונה. הוא מחליט לעזוב את חנותו של דודלי (שלמה ניצן) ולעבור לבית של פיסטוק. שם הוא רואה שקשה לו להתרגל לכללים של בית זר, ולכן הוא חוזר לדודלי.
2. אופים עוגה - פיסטוק ורגע רעבים, אך בבית אין אוכל מוכן. לכן מחליטים הם לאפות עוגה. הם דוחים את רעיון "המסת" המרגרינה והשוקולד, ומחליטים לאכול את כל המצרכים, כולל הצימוקים, בצורתם הטבעית. אך אמנם, עוגה הם לא אפו, אך בינתיים אכלו ושבעו. בסוף הפרק אוכלים רגע ופיסטוק חביתה לא רגילה, שהכין פלטיאל.
3. יום ירושלים - יום ירושלים מגיע, ופיסטוק ורגע נוסעים לירושלים וחוגגים את החג. באמצע הדרך הם פוגשים את חנה, דודתו של פיסטוק, ומציירים איתה. בסוף מוצאים השניים את עצמם במערה, ופוגשים דמויות מן העבר כגון שלמה המלך, והדמויות מספרות על תולדות ירושלים.
4. הולכים לבית-הספר - פיסטוק מתכוננן לצאת לדוג עם רגע אך דוחה את התוכנית, כי הוא צריך לעזור לרגע ולרונן חברו, שאינו רוצה ללכת ללמוד. "יושבים על כסא קשה בלי לדבר עם ידיים שלובות", מסביר רונן. לפיסטוק עולה רעיון בראשו : הוא יעשה בית ספר לרונן ולרגע. ביום הראשון ללימודים מלמד פיסטוק את רונן ואת רגע לשחק משחקים. רגע ורונן טוענים שהם לא רוצים ללמוד לשחק והם לומדים לנגן. באמצע הנגינה מגיע חברו של רונן ואומר, שרונן הפסיד את היומיים בהם לא הלך לבית-הספר. רונן חוזר לבית הספר בשמחה ונהנה ללמוד.
5. בגדי פיסטוק החדשים - רגע מראה לפיסטוק את התיק שתפר בעצמו בגן מכל החצאיות המשומשות של הגננת נחמה. פיסטוק רוצה שרגע יתפור גם לו בגד, ושילמד אותו כיצד תופרים. רגע מראה לפיסטוק את החומרים איתם צריך לתפור, ואפילו את גיר הסימון שפעם חייטים השתמשו בו. הבגד יוצא כמו שק שינה, ורגע מגלה שהוא באמת לא תפרן טוב.
6. שם הפרק לא ידוע
7. אני נדב
8. שם הפרק לא ידוע
9. שם הפרק לא ידוע
10. כדור הארץ
11. כיפה אדומה
12. לא לפחד ולספר הכל - פיסטוק בונה עפיפון ספורט ורגע חוזר הביתה עם אגרטל שבור ורוצה שפיסטוק ייתקן לו אותו. פיסטוק מגלה שאין לו דבק, והוא הולך לחנות לקנות דבק ובינתיים רגע שנשאר בבית לבד דורך על העפיפון והורס אותו. פיסטוק חוזר מהחנות ומגלה כי העפיפון איננו.
13. לנצח - להפסיד - רגע ופיסטוק משחקים ב"לוטו". בסוף המשחק פיסטוק מפסיד לרגע. פיסטוק לא יודע להפסיד בכבוד, אך בסופו של דבר הוא לומד כי זה רק משחק, בו יכולים גם לנצח בפעם הבאה. פלטיאל רוחץ את הכלים בצורה מצחיקה.
14. שם הפרק לא ידוע
15. מזוודת המחלות - החולה המדומה
16. מי מפחד מכלב? - אסתר נותנת לפיסטוק לשמור על הכלב עזי. רגע פוחד מעזי ופיסטוק מלמד אותו שעזי הוא כלב נחמד וידידותי ולא צריך לפחד ממנו, ואכן בסוף הפרק מצליח רגע לא לפחד מעזי.
17. שם הפרק לא ידוע
18. שם הפרק לא ידוע
19. פיסטוק לומד לעוף
20. שם הפרק לא ידוע
21. עוברים דירה
22. רופא שיניים - השיניים של רגע כואבות לו, והוא פוחד ללכת לרופא השיניים. פיסטוק מסביר לרגע שאין מה לפחד, והוא מדגים לרגע מה עושים אצל רופא השיניים, ורגע מחליט להיות גיבור והולך לרופא.
23. שילגיה
24. שלי שלך - רגע צופה בטלוויזיה ופיסטוק מפריע לו
25. שם הפרק לא ידוע
26. השמש לא תשוב עוד - פיסטוק קורא בערב את השיר "השמש ששקעה לה אמש ואולי נפלה לים ולא תשוב עוד לעולם" ונבהל כי השמש באמת לא תשוב עוד. רגע מסביר לפיסטוק כי השיר לא מדבר על דבר אמיתי, ושהשמש תחזור גם מחר כרגיל.
27. שעונים
28. תולים תמונה
29. תקשורת

## [עריכה] קישורים חיצוניים

- הבית של פיסטוק באתר TV classic

מקור: http://he.wikipedia.org../../../%D7%91/%D7%91/%D7%99/%D7%91%D7%91%D7%99%D7%AA_%D7%A9%D7%9C_%D7%A4%D7%99%D7%A1%D7%98%D7%95%D7%A7.html

קטגוריות: סדרות טלוויזיה לילדים | סדרות לילדים משנות ה-80 | הטלוויזיה החינוכית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש